Foto: REUTERS Buyuk Britaniya bosh vaziri Tereza Meyning ma’lum qilishicha, qonunchilarda mamlakatning Yevropa ittifoqi tarkibidan chiqishi bo‘yicha kelishuvga oid uchta variant bor - avval erishilgan kelishuvni tasdiqlash, YeI tarkibidan kelishuvsiz chiqish yoki Brexit’dan voz kechish, deb xabar qilmoqda Reuters. «Uchta variant bor: birinchisi, Yevropa ittifoqini kelishuv bilan tark etish, boshqa ikkitasi - uni kelishuvsiz tark etish yoki chiqishdan butunlay bosh tortish», - dedi Mey. Shuningdek, u Yevropa ittifoqidan chiqish to‘g‘risidagi kelishuvdan voz kechilgan taqdirda, zaxira rejasi qanday ekaniga doir savolga javob bermagan. Eslatib o‘tamiz, avvalroq Tereza Mey Brexit mashmashasi tufayli nimaga duch kelishi mumkinligini ma’lum qilgandi.